මේ අතර පොලිස් නිලධාරින් දෙදෙනාට තියුණු ආයුධවලින් පහරදීම සම්බන්ධයෙන් අත්අඩංගුවට ගැනීමට සිටි අනෙකුත් පුද්ගලයන් දෙදෙනාද අත්අඩංගුවට ගෙන ඇති බවයි පොලිස් මාධ්‍ය ප්‍රකාශක සහකාර පොලිස් අධිකාරී රුවන් ගුණසේකර සඳහන් කළේ.මිදිගම ප්‍රදේශයේදී පිරිසකට තවත් පිරිසක් පහරදීමට සිටින බවට ලැබුණු තොරතුරක් මත ඒ පිළිබඳව සොයා බැලීමට මිදිගම පොලිස් මුරපොලේ සේවය කළ  උප පොලිස් පරීක්ෂකවරයෙකු සහ සැරයන්වරයෙකු පසුගිය 9 වනදා එම ස්ථානයට ගොස් තිබුණා.එහිදී මග රැක සිටි පිරිසක් පොලිස් නිලධාරින්ට  තියුණු ආයුධවලින් පහරදුන් අතර බරපතල තුවාල ලැබූ පොලිස් නිලධාරීන් දෙදෙනා පසුව කරාපිටිය රෝහලට ඇතුළත් කෙරුනා.